Racia arye

Le locution racia arye, o racia aryan, se refere a un imaginari gruppo racial pseudoscientific a quem pertinerea omne populos indoeuropee, in un transposition erronee del familias linguistic super le plano biologic.

Tal expression es maxime note pro haber essite usate, durante le annos trenta-quaranta, como un del bases pro le ideologia nazi, e le consequente genocidio del "racias nonarye" presente in Europa; ubi cum le expression "racias nonarye" on indicava le judeos (Shoah) e le tsiganos (Porajmos), non obstante ambe gruppos son de lingua indoeuropee (yiddish o judeo-germano, pertinente al linguas germanic, pro le prime; lingua rromani, pertinente al linguas indoarye, pro le secunde).